CONVOCATORIA E BASES PROVISIÓN POSTO RESPONSABLE DISCIPLINA URBANISTICA MEDIANTE CONCURSO MÉRITOS
ADMINISTRACIÓN LOCAL — Municipal — Mos (Persoal, oposicións, 20/05/2015)

Por medio deste anuncio faise público que por acordo da Xunta de Goberno Local do 17/01/12, aprobáronse as bases específicas para a provisión do posto de Administrativo Responsable de Disciplina Urbanística que figuran a continuación, e procédese a convocar aos aspirantes interesados á presentación de solicitudes no prazo de 15 días hábiles seguintes ao da presente publicación. É obxecto das presentes bases a regulación do procedemento para a provisión do posto de traballo de Responsable de Disciplina urbanística do Concello de Mos, mediante concurso. Poderán tomar parte os funcionarios de carreira ao servizo do Concello de Mos que reúnan os requisitos establecidos na Relación de Postos de Traballo do Concello de Mos, que se encontren en servizo activo ou nas situacións de servizos especiais, excedencia forzosa ou voluntaria, declarados polo órgano competente. Os funcionarios en excedencia voluntaria por interese particular só poderán participar se o termo de presentación de instancias levaran mais de dous anos en dita situación. É obxecto das presentes bases a provisión do seguinte posto de traballo • 04 DEPARTAMENTO INTERVENCIÓN ADMINISTRATIVA E MEDIO AMBIENTE • CODIGO: 04.00.02 • DENOMINACIÓN: RESPONSABLE DISCIPLINA URBANÍSTICA • CORPO ESCALA: ADMINISTRATIVO • GRUPO: C1 • NIVEL: 20 • COMPLEMENTO ESPECÍFICO: en 14 pagas 11.006,94 As presentes bases e convocatoria publicaranse no Boletín Oficial da Provincia de Pontevedra (BOP). De conformidade co seu carácter de actos de trámite cualificados, as resolucións aprobatorias das bases e da convocatoria poderán ser impugnadas mediante a interposición dos recursos procedentes segundo a lexislación procedimental común e reguladora da xurisdición contencioso-administrativa. Os que desexen tomar parte nas probas selectivas deberán facelo constar na instancia, segundo o modelo que figura no anexo II ás presentes bases e que poderá recollerse no Rexistro Xeral. As instancias dirixiranse á Sra. Alcaldesa-Presidenta do Concello de Mos, presentándose no Rexistro Xeral deste durante o prazo de quince días hábiles contados a partir do seguinte ao da publicación do anuncio de convocatoria no BOP. Poderán remitirse tamén nas formas que determina o art.38 da Lei 30/1992. Non obstante, de optarse por estas últimas, transcorridos 10 días naturais dende o de remate do prazo o proceso selectivo poderá continuar segundo os trámites establecidos, producíndose a perda do dereito ao exame ou ao trámite transcorrido. Os requisitos esixidos e os méritos deben ser acreditados mediante os documentos xustificativos correspondentes. A data de referencia para o cumprimento dos requisitos esixidos e para a posesión e valoración dos méritos que se aleguen será o día en que finalice o prazo de presentación de instancias. Unha vez transcorrido o prazo de presentación de instancias, as solicitudes formuladas serán vinculantes para o peticionario, non admitíndose nin modificacións nin alteracións nas mesmas. Rematado o prazo de presentación de instancias, a Presidencia da Corporación, declarará aprobada a lista provisional de admitidos e excluídos, así como as causas da exclusión. Esta resolución, publicarase no taboleiro de anuncios do Concello de Mos, concedéndose un prazo de cinco días naturais para as posibles reclamacións. Posteriormente, a Presidencia da Corporación declarará aprobada a lista definitiva de admitidos e excluídos publicándose no taboleiro de anuncios do Concello, xunto coa composición nominal do tribunal (titulares e suplentes), a efectos de posibles recusacións. O día seguinte á data da publicación iniciarase o cómputo do prazo para a interposición do recurso correspondente, que poderá ser o potestativo de reposición ante a propia Alcaldía ou, directamente, o contencioso-administrativo ante o Xulgado desta orde competente de Pontevedra. O número dos membros dos Tribunais será de cinco titulares e cinco suplentes; así mesmo, todos os vogais deberán de posuír un nivel de titulación igual ou superior ao esixido para o acceso á categoría de que se trate. Segundo o artigo 36 da lei 7/2004 galega para a igualdade entre homes e mulleres a composición do tribunal será paritaria. Posto que neste caso o número de membros é impar, con diferenza dun entre ambos sexos. Os Tribunais cualificadores estarán constituídos por: — Presidente — Secretario, con voz pero sen voto, o Secretario xeral da Corporación ou persoa na que este delegue. —Tres vogais con coñecementos técnicos, a proposta do Alcalde. O artigo 60 da Lei 7/2007, de 12 de abril, do Estatuto Básico do Empregado Público prohibe expresamente que o persoal de selección ou de designación política, os funcionarios interinos e o persoal eventual poidan formar parte do Tribunal. A abstención e recusación dos membros do Tribunal será de conformidade cos artigos 28 e 29 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Así mesmo, non poderán formar parte dos tribunais aqueles que realizaran tarefas de preparación de aspirantes a probas selectivas desta natureza nos cinco anos anteriores ao de publicación da correspondente convocatoria. O baremo a aplicar neste concurso recóllese como Anexo I a esta normativa. Resolto o concurso, o tribunal exporá no taboleiros de anuncios do Concello de Mos o resultado con a proposta de adxudicación do posto, abríndose un prazo de tres días para que os interesados podan reclamar ante dito tribunal para a corrección de errores materiais ou de feito. A orde de prioridade para a adxudicación da praza virá dada pola puntuación. A publicación no taboleiro do Concello de Mos da resolución do concurso porá fin ao procedemento e figurarán os datos do funcionario e posto adxudicado; a publicación servirá de notificación aos interesados e, a partir da mesma, empezarán a contarse os prazos establecidos. O prazo de toma de posesión será de tres días hábiles e empezará a contarse a partir do día seguinte ao de cese, que deberá efectuarse dentro de tres días hábiles seguintes a publicación da resolución do concurso. Efectuada a toma de posesión, o prazo posesorio considerarase como de servizo activo a todos os efectos. O destino adxudicado será irrenunciable. Establécese a posibilidade de aprazamento do cese por necesidades do servizo. A presente convocatoria e cantos actos administrativos se deriven dela poderán ser impugnados polos interesados nos casos e na forma establecidos pola Lei 30/92, de Réxime xurídico das administracións públicas e do procedemento administrativo común. Así mesmo, desde a publicación das presentes bases no BOP e ata a data de publicación da convocatoria, os interesados poderán facer as reclamacións ou suxestións que entendan oportunas ás presentes bases, ou presentar os recursos oportunos contra a resolución de aprobación das mesmas. No non previsto nas presentes bases será de aplicación o previsto o Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, e o Real Decreto 364/1995, de 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado. Considerarase o tempo de servizos recoñecidos ao funcionario a efecto de cómputo de trienios, valorándose a razón d 1 punto por ano no Concello de Mos. a. Cursos relacionados coas funcións do posto a desenvolver (máximo 3 puntos) i.0,20 puntos por hora b. Cursos de informática (máximo 1,50 puntos) i.0,20 puntos por hora c. Cursos de Galego (máximo 1,50 puntos) i. Iniciación 0,50 punto ii. Perfeccionamento 1 punto iii. Medio 1,50 puntos a. En igual posto de traballo que o ofertado: 1,25 puntos por ano o fracción superior a 6 meses. b. Nun posto de administrativo de administración xeral: 0,85 puntos por ano o fracción superior a 6 meses. c. Nun posto de auxiliar administrativo de administración xeral: 0,55 puntos por ano o fracción superior a 6 meses. D/Dona. con DNI núm. con enderezo. C. P. Localidade. e teléfono de contacto Que tendo coñecemento da convocatoria do procedemento selectivo para a provisión do posto de responsable de disciplina urbanística, publicada no BOP núm. de data…………………………declara: - Que coñece o contido das bases reguladoras desta convocatoria. - Que na data de finalización do prazo de presentación de solicitudes cumpre todos e cada un dos requisitos esixidos nas bases xerais e específicas Xunto coa presente solicitude, acompaño: - Fotocopia compulsada do DNI, - Fotocopia compulsada do título de……….…………. esixido nas bases. - Xustificante de ter aboados os dereitos de exame. - Relación dos méritos que se alegan para a fase de concurso xunto cos documentos acreditativos para a súa valoración. En vista do que SOLICITA: Que se admita a presente solicitude, xunto coa documentación adxunta, para concorrer ó proceso selectivo indicado. ………………………… (LUGAR E DATA) Asdo: SRA ALCALDESA-PRESIDENTA DO CONCELLO DE MOS (PONTEVEDRA).